laion/Wikipedia-Exotic huggingface dataset:
בארי ג'קסון (שחקן)

בארי ג'קסון (באנגלית: Barry Jackson;‏ 29 במרץ 1938 - 5 בדצמבר 2013) היה שחקן קולנוע וטלוויזיה אנגלי. ג'קסון נולד בברמינגהאם ב-29 במרץ 1938. בקולנוע שיחק בסרטים "בתו של ריאן", "בארי לינדון", "אלופי ההפלות", "The Raging Moon", "מיסטר לאב" וב"וימבלדון - אהבה בלבן". בטלוויזיה הופיע ג'סקון במיני-סדרה "A for Andromeda", בסדרה "The Mask of Janus", בסדרת המדע בדיוני "דוקטור הו", בפרקים בסדרות "Z-Cars",‏ "Dixon of Dock Green",‏ "The Troubleshooters", "פולדרק", "Oil Strike North",‏ "The New Avengers",‏ "Secret Army",‏ "Blake's 7", "המקצוענים", "קורוניישן סטריט", "אויב על סף ביתי", "כל היצורים גדולים כקטנים", "Minder", "ברז'ראק", "לאבג'וי", "חדר מיון", "Peak Practice", "עדות אילמת", "קוואנה QC",‏ "The Bill",‏ "A Touch of Frost", "הולבי סיטי", "בקצב הלב", ובתפקיד קבוע בדמות הפתולוג ד"ר ג'ורג' בולרד בסדרה "רציחות במידסומר". בסדרה "דוקטור הו" הופיע ג'קסון בסדרה המקורית בסיפור "The Romans" ובפרק "Mission to the Unknown". ג'קסון גילם את "דראקס" חבר ללימודים של הדוקטור הרביעי בסיפור "The Armageddon Factor". ג'קסון נפטר בלונדון ב-5 בדצמבר 2013 בגיל 75. בארי ג'קסון, במסד הנתונים הקולנועיים IMDb (באנגלית) בארי ג'קסון, באתר AllMovie (באנגלית) בארי ג'קסון, באתר Rotten Tomatoes (באנגלית) הודעת פטירה בעיתון הגרדיאן Barry Jackson biodata Aveleyman.com; accessed 16 December 2013. "Barry Jackson". BFI. "Barry Jackson". TV.com. CBS Interactive. Anthony Hayward (10 בדצמבר 2013). "Barry Jackson: 'Midsomer Murders' pathologist who also played a rent". The Independent. {{cite web}}: (עזרה) Paul Cockerton (5 בדצמבר 2013). "Barry Jackson dead: Midsomer Murders star played pathologist Dr George Bullard for decade". Daily Mirror. נבדק ב-5 בדצמבר 2013. {{cite news}}: (עזרה)
בארי ג'קסון

האם התכוונתם ל... בארי ג'קסון (שחקן) – שחקן קולנוע וטלוויזיה אנגלי (1938–2013) בארי ג'קסון (אתלט) (אנ') – אתלט אנגלי (נולד ב-1941) בארי ג'קסון (שחקן קריקט) (אנ') – שחקן קריקט אנגלי (נולד ב-1966) בארי ג'קסון (במאי) (אנ') – במאי תיאטרון אנגלי (1879–1961) בארי ג'קסון (כדורגלן) (אנ') – כדורגלן אנגלי (נולד ב-1938) בארי ג'קסון (רוגבי יוניון) (אנ') – שחקן רוגבי יוניון בינלאומי (נולד ב-1937) בארי אי ג'קסון (אנ') – מעצב הפקה (נולד ב-1954) בארי סטיבן ג'קסון (אנ') – (נולד ב-1960)
יחסי איסלנד–פינלנד

יחסי איסלנד–פינלנד הם היחסים הדיפלומטיים בין הממשלות והעמים של הרפובליקה של איסלנד ושל רפובליקת פינלנד. שתי המדינות הן ריבוניות וחברות במועצה הארקטית, מועצת אגן הים הבלטי, מועצת אירופה, שמיניית הבלטיות-נורדיות, נאט"ו, המועצה הנורדית, הארגון לשיתוף פעולה ולפיתוח כלכלי והאומות המאוחדות. דעת הקהל של שני העמים על העם השני הן דעות טובות עקב התרבות הנורדית המשותפת והאחווה הנורדית, האחווה מתבטאת בתחרויות, למשל, המדינות הנורדיות תמיד מצביעות אחת לשנייה באירוויזיון. פינלנד ואיסלנד היו מאוחדות בעבר תחת מדינה אחת שנקראה, איחוד קאלמאר, האיחוד הוקם בשנת 1397. גם שוודיה, נורווגיה ודנמרק היו חברות באיחוד שהתפרק עקב פרישת פינלנד ושוודיה בשנת 1524. בדצמבר 1917, קיבלה את עצמאותה מרוסיה הבולשביקית. איסלנד קיבלה את עצמאותה מדנמרק ביוני 1944. היחסים הדיפלומטיים הרשמיים שבין שתי המדינות כוננו ב-15 באוגוסט 1947. תחילה פינלנד יוצגה באיסלנד באמצעות שגרירותה באוסלו, בירת נורווגיה. איסלנד יוצגה בפינלנד באמצעות שגרירותה בסטוקהולם, בירת שוודיה. פינלנד פתחה את השגרירות שלה ברייקיאוויק בירת איסלנד בשנת 1982. איסלנד פתחה את השגרירות שלה בהלסינקי בירת פינלנד ב-1997. לאיסלנד, כחברת איגוד הסחר החופשי האירופי יש גישה בלתי מוגבלת לשוק האיחוד האירופי (שכולל את פינלנד). ב-2015, המסחר הכולל בין איסלנד לאיחוד האירופי הסתכם ב-€5.7 מיליארד יורו. פינלנד מיוצגת באיסלנד באמצעות שגרירות שהיא מחזיקה ברייקיאוויק בירת המדינה. איסלנד מיוצגת בפינלנד באמצעות שגרירות שהיא מחזיקה בהלסינקי בירת המדינה. שגרירות פינלנד ברייקיאוויק שגרירות איסלנד בהלסינקי סקנדינביה מדיה וקבצים בנושא יחסי איסלנד–פינלנד בוויקישיתוף Siobhan Palmer; Ashley Kirk, ‏A guide to political voting: Who votes for whom at Eurovision?, The Telegraph, 8 May 2018 History of relations between Finland and Iceland (in Finnish and Swedish) Relations between Iceland and Finland European Union, Trade with Iceland Embassy of Finland in Iceland Embassy of Iceland in Finland
לנצ'יה ליברה

לנצ'יה ליברה (באיטלקית: Lancia Lybra) היא מכונית סלון אשר יוצרה על ידי חברת לנצ'יה האיטלקית בין השנים 1998–2005 בנוסף, יוצרה ה"לנצ'יה ליברה" בתצורת סטיישן. דגם ה"לנצ'יה ליברה" התבסס על דגם "אלפא רומיאו 156". יוצרו 181,307 יחידות מהדגם. לנצ'יה היא חטיבה בתאגיד פיאט מאז שנת 1969. 4 דלתות - סלון 5 דלתות - סטיישן לנצ'יה ליברה סלון לנצ'יה ליברה סלון לנצ'יה ליברה סלון, מבט לתא הנהג לנצ'יה ליברה סלון לנצ'יה ליברה סלון, מבט לתא הנהג לנצ'יה ליברה סלון לנצ'יה ליברה סלון לנצ'יה ליברה סטיישן לנצ'יה ליברה סטיישן לנצ'יה ליברה סטיישן לנצ'יה ליברה סטיישן לנצ'יה ליברה סטיישן, מבט לתא הנהג לנצ'יה ליברה סטיישן לנצ'יה ליברה - מפרט טכני ( Lancia - Lybra - Technical specifications,Fuel economy ) אתר האינטרנט הרשמי של לנצ'יה ליברה (באיטלקית) מדיה וקבצים בנושא לנצ'יה ליברה בוויקישיתוף לנצ'יה ליברה סטיישן (2:22 דקות), יו-טיוב לנצ'יה ליברה - מפרט טכני LANCIA LYBRA: TECHNICAL SPECIFICATIONS". lanciapress.com. Retrieved 2016-12-22. לנצ'יה ליברהEN) Lancia Lybra tribute, italiaspeed.com. URL consultato il 12 dicembre 2016
קרל לורץ'

קרל לורץ' (1851–1928) היה רופא, מנהל בית החולים הגרמני ביפו (1880-?), רופא בבית החולים שער ציון ביפו (1891-?) לורץ' נולד בווינטרלינגן שבגרמניה, הגיע לארץ ישראל סמוך להגעת הטמפלרים. טיפל בחולים בירושלים. בשנת 1874 היה סניטר בבית החולים הגרמני ביפו. אשתו לעתיד רוזין וולפר הייתה בעלת אמצעים ולורץ' יצא ללימודי רפואה בארלנגן. בשנת 1878 לאחר סיום לימודיו, ולאחר נישואיו פתח לורץ' מרפאה בבית לחם. בשנת 1880 הציע ללורץ' מייסד תנועת הטמפלרים כריסטוף הופמן לנהל את בית החולים הגרמני ביפו. לורץ' עבר עם משפחתו ליפו. בית החולים מוקם בתחום המושבה האמריקאית-גרמנית ביפו. בעת מסע וילהלם השני לארץ ישראל, וביקורו של הקיסר ביפו, העניק הקיסר ללורץ' עיטור. בשנות התשעים של המאה התשע עשרה נפתח בית חולים שער ציון בשכונת מנשייה (יפו), ולורץ' התחיל לטפל בחולים יהודים, במסגרת בית החולים. בשנת 1916 העניקה ממשלת גרמניה ללורץ' את התואר "Sanitätsrat" ביוני 1918 העבירו שלטונות המנדט הבריטי את משפחת לורץ' (לורץ', רעייתו השנייה מריה לבית בולאץ וילדיהם) עם כל הגרמנים שהתגוררו ביפו להלואן שליד קהיר במצרים. כעבור כשנה חזרו ליפו, לבקשת האוכלוסייה הערבית והיהודית, אך במשך כשנה נאסר עליו לעבוד כרופא. לורץ' נפטר ב-1928. ד"ר כריסטיאן גוטלוב דוד זנדל, אביו של תיאודור זנדל, רופא המושבה הטמפלרית ביפו ייסד את בית החולים הגרמני ביפו וב-1867 שימש כיועץ למשה מונטיפיורי בתכנון פרויקטים שונים שיזם בארץ באותה עת. זנדל היה מנהלו של בית החולים הגרמני ביפו, לורץ' היה מנהלו השני של בית החולים הגרמני ביפו. "רופאיה של ארץ-ישראל 1948-1799", נסים לוי, יעל לוי, הוצאת איתי בחור, מרץ 2012, מהדורה שנייה, ערך: לורץ, קרל עמוד 263 תואר כבוד אשר הוענק לרופאים וקציני רפואה על ידי הרפובליקה הפדרלית של גרמניה. (פירוש Sanitätsrat - יועץ רפואי "ההתיישבות הגרמנית בארץ-ישראל בשלהי התקופה העותמאנית", א. כרמל, חיפה, 1990, עמוד 26 "רופאיה של ארץ-ישראל 1948-1799", נסים לוי, יעל לוי, הוצאת איתי בחור, מרץ 2012, מהדורה שנייה, ערך: זנדל, גוטלוב, עמוד 216 ערך זה הוא קצרמר בנושא רופאים. אתם מוזמנים לתרום לוויקיפדיה ולהרחיב אותו.
יחסי וייטנאם–צ'כיה

יחסי צ'כיה–וייטנאם הם היחסים הדיפלומטיים הרשמיים שבין הרפובליקה הצ'כית לבין הרפובליקה הסוציאליסטית של וייטנאם. שתי המדינות היו סוציאליסטיות במהלך המלחמה הקרה ווייטנאם שמרה על המשטר הסוציאליסטי שבה עד היום. היחסים הדיפלומטיים שבין צ'כוסלובקיה לבין וייטנאם כוננו ב-2 בפברואר 1950. יחסים דיפלומטיים עם צ'כיה העצמאית כוננו באופן אוטומטי עם עצמאותה של צ'כיה מכיוון שממשלת וייטנאם רואה בממשלת צ'כיה כממשיכת דרכה הישירה של ממשלת צ'כוסלובקיה. בעשור השני של המאה ה-21, צ'כיה ווייטנאם מתנהגות באופן אסטרטגי בנוגע ליחסיהן הכלכליים. מטרתן היא לעבור את רף מיליארד הדולרים בשנה בסחר מקיף ונקי בעתיד הקרוב. בשנת 2005 הייבוא הצ'כי מווייטנאם כלל פירות ים, תוצרת חקלאית כגון: קפה, תה ופלפל. הייבוא הווייטנאמי מצ'כיה באותה השנה כלל מוצרי תעשייה וציוד פטרוכימי. צ'כיה מיוצגת בווייטנאם באמצעות שגרירות שהיא מחזיקה בהאנוי, בירת המדינה. וייטנאם מיוצגת בצ'כיה באמצעות שגרירות שהיא מחזיקה בפראג, בירת המדינה. המיעוט הווייטנאמי בצ'כיה (אנ') הוא המיעוט השלישי בגודלו בצ'כיה (אחרי הסלובקים והאוקראינים), והוא מנה כ-61,097 נפש ב-2018. זוהי הקהילה הווייטנאמית השלישית בגודלה באירופה (אחרי צרפת וגרמניה). הגירה זו החלה בזמן המשטר הקומוניסטי בצ'כוסלובקיה והואצה לאחר נפילתו. Shoiw-Mei Tseng. Trade Flows between Czech Republic and East Asia (PFD full text). January 2013. מדיה וקבצים בנושא יחסי וייטנאם–צ'כיה בוויקישיתוף Embassy Of Czech Republic in Hanoi, Bilateral Relations with Vietnam VIETRADE, Vietnam Trade Promotion Egency
ג'י איי ג'יין

ג'י איי ג'יין (באנגלית: G.I. Jane) הוא סרט דרמה ופעולה אמריקאי משנת 1997, בבימוי של רידלי סקוט ובכיכובם של דמי מור, ויגו מורטנסן, אן בנקרופט, ג'יימס קאביזל וסקוט וילסון. במהלך שימוע לאישור מועמדותו של תיאודור הייז לתפקיד מזכיר הצי של ארצות הברית מתחה הסנאטורית ליליאן דהייבן (בנקרופט) ביקורת על שילובן של נשים בצי ארצות הברית. לאור זאת ובמטרה להבטיח את אישור מינויו של הייז מושגת עסקה בין הסנאטורית לפיקוד הצי כי אישה תוכל להתקבל למסלול ההכשרה של יחידת העילית של הצי, אריות הים. מפקדי הצי משוכנעים ששיעור הנשירה הגבוה במסלול ההכשרה המפרך, העומד על 60 אחוזים, יבטיח את כישלון המועמדת. הסנאטורית מציעה את ההזדמנות ללוטננט ג'ורדן אוניל (מור), קצינה במודיעין צי ארצות הברית, שמצידה מתנדבת למשימה. עם הגעתה לבסיס ההכשרה של היחידה בישר מפקד הקורס, קפטן סאלם (וילסון), לאוניל כי רף מיוחד נקבע עבורה במטרה להתאים את המסלול לנשים. עם תחילת ההכשרה מתברר לאוניל שהמדריך הראשי, רב מלחים ג'ון ג'יימס ארגייל (מורטנסן), מתנגד לשילוב נשים ביחידה ובכוונתו להקשות עליה את המסלול ככל יכולתו. אוניל, מצידה, החליטה לדרוש כי תוכשר לצד הגברים בהתאם לרף שנקבע להם. לצד ההתמודדות עם קשיי המסלול וההשתלבות בצוות לוחמים, אוניל נדרשת להיאבק בשוביניזם, אינטריגות פוליטיות ועם הסיכונים שבפעילות המבצעית, שכן צוות הטירונים בפיקוד ארגייל נשלח ללוב לחלץ כוח מרגימנט הריינג'רס ה-75 שמשימתו היא לחלץ שרידי לוויין שהתרסק. "ג'י איי ג'יין", במסד הנתונים הקולנועיים IMDb (באנגלית) "ג'י איי ג'יין", באתר נטפליקס "ג'י איי ג'יין", באתר AllMovie (באנגלית) "ג'י איי ג'יין", באתר Rotten Tomatoes (באנגלית) "ג'י איי ג'יין", באתר Box Office Mojo (באנגלית) "ג'י איי ג'יין", באתר Metacritic (באנגלית) "ג'י איי ג'יין", באתר אידיבי "ג'י איי ג'יין", באתר דיסני+ סרטים (באנגלית) "ג'י איי ג'יין", במסד הנתונים הקולנועיים KinoPoisk (ברוסית) Janet Maslin, Here's a Jane Who's More Like Tarzan, The New York Times, ‏5 AUG 1997 'G.I. JANE'; A Waste of Money, The New York Times, ‏5 Oct 1997 אורי קליין, מי אתה, רידלי סקוט?, באתר הארץ, 14 בנובמבר 2013. זהו משחק מילים על הכינוי "ג'י. איי. ג'ו" לחיילי צבא ארצות הברית, ומכיוון שכאן מדובר בחיילת ולא בחייל, נבחר השם "ג'יין" במקום "ג'ו". ניו יורק טיימס, דמי מור: "האלימות האמיתית היתה מה שעשיתי לעצמי", באתר הארץ, 23 בספטמבר 2024 אורי קליין, סרטי השבוע בטלוויזיה, באתר הארץ, 22 באוגוסט 2001. ניר קיפניס, ‏תהיי רעה ותשתקי, באתר גלובס, 3 ביולי 2008
חוק לישראל

חוק לישראל היא סדרת ספרים בעריכת הרב פרופ' נחום רקובר בהוצאת משרד המשפטים ומורשת המשפט בישראל. הכרכים השונים נכתבו מטעם המחלקה למשפט עברי בייעוץ וחקיקה, בידי מספר מחברים: הרב ד"ר מיכאל ויגודה, הרב ברוך כהנא, הרב ירון אונגר, הרב אברהם שינפלד והרב יהונתן בלס. הכרך הראשון בסדרה, שומרים, יצא לאור בשנת ה'תשנ"ט-1999. הכרך העשירי והאחרון עד כה יצא לאור בשנת ה'תשע"ד-2014. מטרת הסדרה להוות עריכה שיטתית ועדכנית של המשפט העברי כיסוד לחקיקה ולפסיקה על פי סדר חוקי מדינת ישראל. כל ספר בסדרה מיוחד לאחד מחוקי המדינה, ומביא, על סדר סעיפי החוק, את גישתו של המשפט העברי לנושא הנדון. הספרים כוללים גם פתרון למגוון רחב של שאלות שאין להן תשובה בחוק, מתוך הסתמכות על המסורת המשפטית העברית המגלה את דרך התמודדות חכמי ישראל עם סוגיות משפטיות הרלוונטיות בימינו. הספרים נועדו בראש ובראשונה לשימוש מחוקקים, שופטים ומשפטנים, אך מיועדים גם לכל מי שחפץ לדעת את גישתם של המקורות היהודיים בנושאים המעשיים שבחיי יום יום. בהקדמה הביע נחום רקובר תקווה כי "אלה שלא נזקקו עד כה לפרשנותו של החוק בישראל מתוך המקורות היהודיים, והמשיכו בדרך שהיו מורגלים בה, יבואו עתה למה שמתבקש מהיותה של מדינת ישראל מדינה יהודית, ובזה ימולאו גם הוראות חוק יסודות המשפט כלשונו וכמגמתו". לכתיבת ספרי הסדרה סייעו רבנים ומומחים רבים, בהם: הרב אלישיב, הרב זלמן נחמיה גולדברג, הרב אשר וייס ושופט בית המשפט העליון צבי טל. מתנה תרופות בשל הפרת חוזה האחריות הפלילית סייגים לאחריות הפלילית משכון מכר סדרת "חוק לישראל", באתר משרד המשפטים. סדרת "חוק לישראל", כולל קישורים לטקסט המלא של כל ספרי הסדרה, באתר "מורשת המשפט העברי". ספר "חוק לישראל - שליחות" בו מפורטים הספרים אחריו. על פי הכתוב בעמוד השער בספרי הסדרה: "עריכה שיטתית ועדכנית של המשפט העברי כיסוד לחקיקה ולפסיקה על פי סדר חוקי מדינת ישראל" מורשת המשפט בישראל - ספרית המשפט העברי, באתר עמותת "מורשת המשפט בישראל". ע"פ ההקדמה לספר "חוק המשפט - עשיית עושר ולא במשפט" יהונתן בלס, חוק המשפט - עשיית עושר ולא במשפט, פרק: פתח דבר, 1991. [1] [הפרסומת על יציאת הספר לאור http://www.mishpativri.org.il/hebrew/shlihut.pdf]
השחתת זיכרון

השחתת זיכרון (Memory corruption) הוא סוג של באג, אשר קורה כאשר מיקום בזיכרון מחשב או אוגר משוכתב באופן מקרי ולא מבוקר, כתוצאה משגיאה בתוכנית, תקלה בחומרה (Hard Error) או אירוע חיצוני הגורם לשינוי תוכן הזיכרון (Soft Error). טעות כזו יכולה לגרום לקריסה מיידית של התוכנה (למשל במקרה של כתיבה לכתובת 0, התוכנית תיזרק על ידי מערכת ההפעלה בעקבות שגיאת סגמנטציה). מנגד, ייתכן גם שהשגיאה לא תבוא לידי ביטוי למשך זמן רב, ורק עבור קלטים מסוימים יופיע פלט שגוי. דוגמה בולטת להשחתת זיכרון היא ניסיון כתיבה לתא במערך כאשר הוא אינו קיים. בעיה זו ניתן למצוא במרבית שפות התכנות, בחלקן תהיה הודעת שגיאה ובחלק - לא. למשל בשפת התכנות C, תאים במערך מקבלים ערכים סדורים החל מ־0 ולא מ־1, ולכן למעשה התא ה־n (והאחרון) מקבל את התווית 1-n. טעות תכנותית נפוצה היא ניסיון כתיבה לתא הלא קיים n, דבר אשר גורם להשחתת זיכרון שלא בניהול המערך (אם כי, יש לציין שרוב הסיכויים שהזיכרון הנפגע שייך לתוכנית הרצה ולא למערכת ההפעלה, כך שאין סכנה ממשית לתפקוד המחשב). השחתת זיכרון עשויה להיות גם חור אבטחה. התקיפה הנפוצה ביותר מסוג זה מכונה גלישת חוצץ. בתכנות, כאשר קוראים לפונקציה מתוך תוכנית, למעשה עוצרים את רצף הקוד הנוכחי כדי לבצע סדרה של פקודות שנמצאת במקום אחר (שבו מוגדרת הפונקציה). המעבד "קופץ" משורת הקוד שקראה לפונקציה אל שורת הקוד הראשונה של הפונקציה, ושומר מספר פרמטרים על גבי המחסנית שמשמשת את התהליך. פרמטרים אלה הם פרטים שהפונקציה צריכה כדי לפעול, ובנוסף להם צריך לשמור גם את כתובת החזרה, על מנת שבסיום ביצוע הפונקציה המעבד יוכל "לקפוץ" חזרה למקום שממנו הפונקציה נקראה ולהמשיך לבצע את הקוד של התוכנית. כל הפרמטרים האלה וגם המשתנים הפנימיים של הפונקציה מוגדרים על המחסנית, ושם מוקצה להם כמות הזיכרון הדרושה להם. פונקציות שמתעסקות עם קלט שמושם לתוך מערכים ולא בודקות את גודלם לפני שהן מבצעות את ההשמה חשופות להתקפה של הצפת מערך. אחד הפרמטרים שניתנים לפונקציה במקרה זה הוא התוכן שיש לשים במערך. התוקף יבקש למלא את המערך בתוכן שהוא בכוונה גדול מאוד, גדול יותר מהממדים של המערך. כאשר הפונקציה מנסה למלא את המערך בתוכן שקיבלה, נגמר לה המקום במערך לפני שנגמר התוכן למילוי. מאחר שהיא מבצעת את ההשמה בלי לבדוק, היא תמשיך למלא את המחסנית בתוכן ותדרוס נתונים אחרים שנכתבו בה (מעבר לחומות של הפונקציה). הקלט הזדוני דורס בכוונה את כתובת החזרה מהפונקציה עם הכתובת של קטע קוד אחר. בצורה זו, כשיסתיים ביצוע הפונקציה, המעבד "יקפוץ" לא להמשך התוכנית שקראה לה, אלא לתוכנית אחרת. הפקודות הללו יכולות להיות כל דבר שהוא, ולכן התוקף למעשה יכול לבצע כל שברצונו על המחשב שהריץ את התוכנית הזו. בשפות תכנות מסוימות, כגון Java מתבצעת בדיקה אוטומטית לתחומי המערך, ובדרך כלל ניסיון להשחתת זיכרון יוציא הודעת שגיאה. בנוסף, קיימים כלי תכנות אשר מזהים טעויות של גישה מעבר לגבולות מערך באופן אוטומטי, כגון Valgrind. כיוון שמרבית התוכנות המסחריות מורכבות מקבצי מקור שונים שיצאו תחת ידיהם של מתכנתים שונים, זיהוי באגים אלה הופך לכמעט בלתי אפשרי, וגם פוגע בעקרון ההכמסה של תכנות מונחה עצמים. ניהול זיכרון דליפת זיכרון גלישת חוצץ Valgrind - כלי לביצוע ניפוי שגיאות ו־Profiling
סמל נברסקה

סמל מדינת נברסקה (באנגלית: Nebraska State Seal) אומץ על ידי המדינה בשנת 1867. ברקע הסמל מצויה רכבת קיטור שמאחוריה הרים המסמלים את הרי המדינה. בקדמתו נראים אוניית קיטור השטה במימי נהר מיזורי, בקתת עץ, נפח העובד ליד סדן וערימת שעורים המסמלת את חשיבותם של המתיישבים הראשונים ואת החקלאות העומדת בבסיס כלכלתה של המדינה. מעל הסמל מופיע המוטו: "שוויון בפני החוק" ("Equality Before the Law"). מסביב לסמל מופיעה הכתובת: "החותם הגדול של מדינת נברסקה, 1 במרץ 1867" ("Great Seal of the State of Nebraska, March 1st, 1867".) מדיה וקבצים בנושא סמל נברסקה בוויקישיתוף ערך זה הוא קצרמר בנושא סמלים ובנושא ארצות הברית. אתם מוזמנים לתרום לוויקיפדיה ולהרחיב אותו.
מכונית סלון

מכונית סלון היא סוג של מכונית בתצורת סדאן (המכונה גם "שלוש קופסאות"): בעלת תא נוסעים עם 4 דלתות, נוסעים ומושבים קדמיים ואחוריים, וכן תא מטען אחורי נמוך מגג תא הנוסעים. בדרך כלל המדובר בדגם מפואר ומאובזר ביותר של היצרן, שני ברמתו רק לדגם הפאר של החברה במידה וישנו. בניגוד למכוניות משפחתיות (גם הן תצורת סדאן) שעיצובן בדרך כלל סטנדרטי ולא חדשני, מכוניות הסלון יגיעו עם מנועים בהספקים גבוהים, עיצוב חדשני ומוקפד, תוספת של אמצעי בטיחות, עיצוב פנים מהודר, חלון גג עם מספר רב של פונקציות וכדומה. לכן מכוניות אלה משמשות לרוב כרכבי שרד. הרוב המכריע של המכוניות בקטגוריית הסלון משווקות בארץ בתצורת סדאן, אם כי באירופה לא מעט משווקות גם בתצורת סטיישן. אאודי A6 בריסטול 400 (מכונית סלון-קופה), שנת 1950 בריסטול 401, שנת 1952 טאונוס 20M וולוו 144 שנת 1971 מרצדס-בנץ W115 לוטוס קרלטון (אומגה) פונטיאק בונוויל שנת 1970 פורשה פאנאמרה רולס-רויס סילבר דאון, שנת 1953 רולס-רויס פנטום 3, שנת 1936 אלפא רומיאו 159, דגם המנהלים של אלפא רומיאו שהיה מיוצר בשנים 2006–2012 ניר בן טובים, ניר בן-טובים‏, מכונית השנה: מכוניות סלון, באתר וואלה, 24 בנובמבר 2013 איתן בייגל, ‏צפו: כך מוכרים מכוניות סלון יוקרתיות לעשירי דובאי, באתר גלובס, 3 במאי 2015 דניאל שמיל, מכונית ב–400 אלף שקל, שווה את המחיר?, באתר TheMarker‏, 7 ביולי 2014
יחסי ג'מייקה–מלזיה

יחסי ג'מייקה-מלזיה הם היחסים הדיפלומטיים הרשמיים שבין ג'מייקה לבין מלזיה. כל אחת מהמדינות אינה מחזיקה שגרירות בשנייה. ראש הממשלה של ג'מייקה, פורשיה סימפסון-מילר וראש הממשלה של מלזיה, דאטו סרי עבדאללה אחמד בדאווי, הביעו שביעות רצון עם התקדמות היחסים הדו-צדדיים בין שתי המדינות, הם חזרו ואישר את מחויבותן של שתי המדינות לחיזוק קשרים אלה באמצעות חילופי ביקורים ושיתופי פעולה בתחומי הכלכלה, הטכנולוגיה, הקניינות, הבריאות והחינוך. שתי המדינות הן ריבוניות וחברות בחבר העמים הבריטי, G-77, קבוצת החמישה עשר והמדינות הבלתי-מזדהות. ב-1995, הייצוא הג'מייקני למלזיה עמד על 18,570 דולר אמריקאי בלבד בזמן שהייצוא המלזי לג'מייקה עמד על שלושה מיליון דולר אמריקאי מאז גדל הסחר בין שתי המדינות באופן משמעותי. משקיעים מלזים החלו להשקיע בג'מייקה לא רק בתחום התיירות אלא גם בתחומי תעשיות אחרים. שתי המדינות הקימו יחד את כביש 2000 שמחבר את קינגסטון בירת ג'מייקה עם מונטיגו ביי. מספר מאמנים ג'מייקנים עובדים בקבוצות איכותיות במלזיה בענפי הספורט כדורעף, הוקי ובדמינטון. "Jamaica and Malaysia Agree to Strengthen Bilateral Relations". Jamaica Information Service. 3 במאי 2006. אורכב מ-המקור ב-18 בפברואר 2013. נבדק ב-7 בינואר 2013. {{cite web}}: (עזרה) "Jamaica, Malaysia hold preliminary talks on several trade issues". Jamaica Observer. 3 במאי 2006. אורכב מ-המקור ב-3 בדצמבר 2013. נבדק ב-7 בינואר 2013. {{cite web}}: (עזרה) "Jamaica seeks partners to explore markets in Americas". New Straits Times. 29 במאי 1997. נבדק ב-10 במאי 2014. {{cite web}}: (עזרה) Wong Chun Wai (4 במאי 2006). "Major deals clinched in Jamaica". The Star. נבדק ב-10 במאי 2014. {{cite web}}: (עזרה) Mohd Kamil Yusuff (4 במאי 2006). "Malaysia, Jamaica setuju teroka minyak, gas bersama" (במלאית). Utusan Malaysia. אורכב מ-המקור ב-2008-10-17. נבדק ב-10 במאי 2014. {{cite web}}: (עזרה) "Malaysia to get Jamaican athletics coaches". The Star. 4 בפברואר 2005. נבדק ב-10 במאי 2014. {{cite web}}: (עזרה)
כנר (פירושונים)

האם התכוונתם ל... כנר – אדם המנגן בכינור אישים: כַּנֶר וגם קַנֶר הוא שם משפחה יהודי שמשמעותו בדר"כ כהן ומורה על יחוס המשפחה דרך האב לאהרון הכהן. אלימלך כנר – איש חינוך ופעיל חברתי ישראלי דן כנר – קריין ושדרן רדיו ישראלי צבי כנר – שחקן פנטומימה וסופר יידי ישראלי רביב כנר – זמר ישראלי קנר
גאורג-וילהלם פוסטל

גאורג-וילהלם פוסטל (בגרמנית Georg-Wilhelm Postel;‏ 25 באפריל 1896 – 20 בספטמבר 1953) היה גנרל לוטננט בוורמאכט שפיקד על כוחות במלחמת העולם השנייה. פוסטל נולד ב-25 באפריל 1896 בציטאו, שהשתייכה לאימפריה הגרמנית. בשנת 1914 עם פרוץ מלחמת העולם הראשונה התגייס לצבא הקיסרות הגרמנית, והצטרף לרגימנט הרגלים ה-134 (הסקסוני המלכותי ה-10), ולחם בשורותיו במהלך המלחמה. על פעולותיו בקרבות קיבל פוסטל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918. לאחר המלחמה נשאר פוסטל ברייכסווהר, ומילא בו תפקידי פיקוד ומטה. ב-1 בדצמבר 1935 הועלה פוסטל לדרגת מיור, וב-1 בינואר 1939 הועלה לדרגת אוברסט לוטננט, ומונה למפקד הגדוד ה-2 ברגימנט הרגלים ה-109. במהלך המערכה בפולין לחם פוסטל עם גדודו כחלק מהדיוויזיה ה-35, ולאחר מכן הועבר עמו לחזית המערבית. בינואר 1940 מונה פוסטל למפקד גדוד ברגימנט הרגלים ה-433, וב-30 באפריל אותה שנה מונה למפקד הגדוד ה-1 ברגימנט הרגלים ה-364. במהלך המערכה על צרפת לחם עם גדודו כחלק מהדיוויזיה ה-161, וב-5 ביולי 1940 מונה למפקד רגימנט הרגלים ה-364. במהלך מבצע ברברוסה לחם פוסטל עם הרגימנט שבפיקודו כחלק מהדיוויזיה ה-161 במסגרת הקורפוס ה-8, וב-1 בדצמבר 1941 הוא הועלה לדרגת אוברסט. ב-28 בפברואר 1942 קיבל פוסטל על פעולותיו את עיטור הצלב הגרמני בזהב, וב-9 באוגוסט אותה שנה הוא קיבל את עיטור צלב האבירים של צלב הברזל. ב-1 בינואר 1943 הועלה פוסטל לדרגת גנרל מיור, ומונה למפקד הדיוויזיה ה-320, וב-28 במרץ אותה שנה הוא קיבל על פעולותיו במהלך הלחימה באוקראינה תוספת עלי אלון לעיטור צלב האבירים של צלב הברזל. ב-1 בספטמבר 1943 הועלה פוסטל לדרגת גנרל לוטננט, וב-24 באוקטובר 1943 הוא מונה כמפקד זמני של קורפוס הפאנצר ה-47, ופיקד עליו למשך 10 ימים. בתחילת 1944 לחם פוסטל עם כוחותיו בקרב קורסון-צ'רקאסי, וב-28 במרץ 1944 הוא קיבל על פעולותיו תוספת חרבות לעיטור צלב האבירים של צלב הברזל. ב-16 ביולי 1944 מונה פוסטל למפקד הקורפוס ה-30, ובאוגוסט 1944 לחם עמו במבצע יאשי-קישינב כחלק מהארמייה השישית, וב-30 באוגוסט נפל בשבי הצבא האדום. בשנת 1949 נידון פוסטל ל-25 שנים בכלא עם עבודת כפייה, וב-20 בספטמבר 1953 מת במחנה עבודה בשאכטי, כתוצאה משחפת. גאורג-וילהלם פוסטל באתר lexikon-der-wehrmacht (בגרמנית)
שיטת החזקה ההפוכה

באנליזה נומרית שבמתמטיקה שיטת החזקה ההפוכה היא שיטה למציאת קירוב לערך עצמי כלשהו של מטריצה ואת הווקטור העצמי המתאים לו. השיטה מתבססת על רעיון דומה לרעיון של שיטת החזקה למציאת ערכים עצמיים. השיטה מקבלת כקלט מטריצה A {\displaystyle A} ומספר λ {\displaystyle \lambda } , ומוצאת את הערך העצמי הכי קרוב ל- λ {\displaystyle \lambda } ואת הווקטור העצמי המתאים לו. הרעיון של השיטה מתבסס על כך שהערך העצמי של A {\displaystyle A} הקרוב ביותר ל- λ {\displaystyle \lambda } הוא הערך העצמי הגדול ביותר של ( A − λ I ) − 1 {\displaystyle (A-\lambda I)^{-1}} ואז פועלים על פי שיטת החזקה. עבור מטריצה ריבועית A {\displaystyle A} בגודל n × n {\displaystyle n\times n} ומספר λ {\displaystyle \lambda } . התחל מוקטור אקראי v 0 {\displaystyle v_{0}} חשב את ( A − λ I ) − 1 {\displaystyle (A-\lambda I)^{-1}} כאשר I {\displaystyle I} היא מטריצת היחידה בגודל n × n {\displaystyle n\times n} בכל איטרציה חשב את v i + 1 = ( A − λ I ) − 1 v i {\displaystyle v_{i+1}=(A-\lambda I)^{-1}v_{i}} הצב v i + 1 = v i + 1 ‖ v i + 1 ‖ {\displaystyle v_{i+1}={\frac {v_{i+1}}{\|v_{i+1}\|}}} חשב את l i + 1 = v i ∗ A v i {\displaystyle l_{i+1}=v_{i}^{*}Av_{i}} l i {\displaystyle l_{i}} יתכנס לערך העצמי הקרוב ביותר ל- λ {\displaystyle \lambda } . אם הערך העצמי λ {\displaystyle \lambda } בעל מרחב עצמי ממימד 1 (ללא ריבוי) אז הווקטור v i {\displaystyle v_{i}} מתכנס לוקטור העצמי המתאים לערך העצמי שנמצא. בגלל שקצב ההתכנסות של שיטת החזקה תלוי בפער בין הערך העצמי הגדול לזה הבא אחריו, קצב ההתכנסות של שיטת החזקה ההפוכה תלוי במרחק בין הערך העצמי הקרוב ביותר ל- λ {\displaystyle \lambda } לזה הבא אחריו. כיוון שהפעלה של ( A − λ I ) − 1 {\displaystyle (A-\lambda I)^{-1}} מגדילה את המרחק בין הערכים העצמיים שקרובים ל- λ {\displaystyle \lambda } (במיוחד אם הם קרובים מאוד), מספר האיטרציות הנדרשות בשביל לקבל קירוב טוב הוא יחסית נמוך. החיסרון של השיטה הוא שכדי לחשב את ( A − λ I ) − 1 {\displaystyle (A-\lambda I)^{-1}} נדרשות O ( n 3 ) {\displaystyle {\mathcal {O}}(n^{3})} פעולות. לאחר שלב זה, כל איטרציה דורשת O ( n 2 ) {\displaystyle {\mathcal {O}}(n^{2})} פעולות.
מגדל כיכר טריידווינדס

מגדל כיכר טריידווינדס הוא גורד שחקים אשר מתוכנן להיבנות בקואלה לומפור, בירת מלזיה. המגדל צפוי להגיע לגובה של 775 מטרים (2,543 רגל) ויכלול כ-150 קומות. המגדל עתיד להיבנות באתר של מלון הילטון קואלה לומפור. כאשר תסתיים בנייתו, על פי התכנון בשנת 2024, יהיה מגדל כיכר טריידווינדס המגדל הגבוה ביותר במלזיה והרביעי בגובהו בעולם. ערך זה הוא קצרמר בנושא מלזיה ובנושא גורדי שחקים. אתם מוזמנים לתרום לוויקיפדיה ולהרחיב אותו.